stanford-oval/wikipedia huggingface dataset:
Deadman (sarjakuvahahmo)
Muussa mediassa > Animaatio

Deadman esiintyi Justice League Unlimited animaatiosarjan jaksossa "Dead Reckoning", jossa häntä ääninäytteli Raphael Sbarge. Tämä versio on Rama Kushnan mestari ja työskenteli aiemmin Batmanin kanssa selvittääkseen hänen murhaansa ennen kuin hän tuli asumaan Nanda Parbatin temppeliin. Deadman otti Teräsmiehen ruumiin haltuunsa pyytääkseen Batmanin apua. Myöhemmin kun Devil Ray yritti tappaa Vesimiehen, Deadman otti Batmanin ruumiin haltuunsa ja ampui häntä aseella, minkä seurauksena Devil Ray lensi päin sähköjohtoja ja kuoli. Tämän seurauksena Rama Kushma kutsui Deadmanin luokseen nuhdellen häntä tapahtuneesta.
Deadman esiintyi Batman: The Brave and the Bold animaatiosarjan jaksossa "Dawn of the Deadman!", jossa häntä ääninäytteli Michael Rosenbaum. Vaikka tämän version alkuperä pysyy suurelta osin samana, hänellä ei kerrota olevan yhteyttä Rama Kushnaan. Lisäksi hän kärsii melankolisesta itsesäälistä, koska hän ei tiedä, miten tai miksi hän ei pysty "ylittämään" ennen kuin hän yhdistää voimansa Batmanin, Vihreän Nuolen ja Speedyn kanssa voittaakseen Herrasmiesaaveen ja hänestä tulee sankari.
Deadman esiintyi samannimisessä DC Nation Shorts lyhytelokuvassa, jossa häntä ääninäytteli Matt L. Jones.
Deadman esiintyi animaatioelokuvassa Justice League Dark, jossa häntä ääninäytteli Nicholas Turturro.
Dick Graysonin versio Deadmanista nimellä Deadwing esiintyi Injustice -animaatioelokuvassa, jossa Rama Kushna antoi Dick Graysonille Deadmanin voimat tämän kuoleman jälkeen.
Videopeleissä

Deadman esiintyi pelattavana hahmona Lego DC Super-Villains -pelissä, jossa häntä ääninäytteli Steve Blum.
Deadman esiintyi lyhyesti Raidenin lopetuksessa Injustice 2 -pelissä yhtenä Justice League Darkin perustajista.
Dan (täsmennyssivu)

Dan tai DAN voi tarkoittaa ainakin seuraavia:
Dan, miehen etunimi
dan, Länsi-Afrikassa puhuttu kieli
Dan, Jordanjoen sivujoki Israelissa
dan-arvo, arvoasteikko useissa japanilaisissa kamppailulajeissa ja lautapeleissä
Dan (Daan), Raamatussa eräs Jaakobin pojista
Dan., lyhenne Raamatun Danielin kirjasta
Dan, myyttinen muinainen Tanskan kuningas
daN, lyhenne dekanewtonista
Dan, sukunimenä:
Fjodor Dan  (1871–1947), venäläinen menševikkipoliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dan”, voi hakea sivunnimihaulla, laajalla sivunnimihaulla tai tekstihaulla.
DirecTV

DirecTV:n vastaanottoantenni
DirecTV on yhdysvaltalainen digitaalista televisio-ohjelmaa välittävä tietoliikennesatelliittiyhtiö. Sen satelliitit kantavat yhtiön nimeä.
Yhtiön pääkonttori on El Segundossa Kaliforniassa. Sen omistaa AT&T Inc., joka osti yhtiön heinäkuussa 2015.
Yhtiö välittää televisio-ohjelmia Yhdysvaltoihin, Karibian merelle ja Latinalaiseen Amerikkaan, mutta ei Meksikoon. Kotien lisäksi se välittää ohjelmia etenkin baareihin ja hotelleihin sekä sairaaloihin. Se tarjoaa mobiilipalvelua autoilijoille je veneilijöille sekä lentokoneisiin. Viimeksi mainittu "Connexion by Boeing"-hanke kaatui käyttäjien puutteeseen pitkillä lennoilla.
DirecTV vastaanottoon käytetään yleensä 18 tuuman paraboolista antennia.
Satelliitit

| Satelliitti | Asema | Laukaistu | Valmistaja |
| --- | --- | --- | --- |
| DirecTV-1 | 109.8° W | 17.12.1993 | Hughes Electronics HS-601 |
| DirecTV-2 | 100.8° W | 3.8.1994 | Hughes Electronics HS-601 |
| DirecTV-1R | 72.5° W | 10.10.1999 | Hughes Electronics HS-601 |
| DirecTV-4S | 101.2° W | 27.11.2001 | Hughes Electronics HS-601 |
| DirecTV-5 | 109.8° W | 7.5.2002 | Space Systems/Loral LS-1300 |
| DirecTV-6 | 109.5° W | 9.3.1997 | Space Systems/Loral LS-1300 |
| DirecTV-7S | 119.0° W | 4.5.2004 | Space Systems/Loral LS-1300 |
| DirecTV-8 | 100.8° W | 22.5.2005 | Space Systems/Loral LS-1300 |
| DirecTV-9S | 101.1° W | 13.10.2006 | Space Systems/Loral LS-1300 |
| SPACEWAY-1 | 102.8° W | 264.2005 | Boeing BSS-702 |
| SPACEWAY-2 | 99.2° W | 16.11.2005 | Boeing BSS-702 |
| DirecTV-10 | 102.8° W | 7.7.2007 | Boeing BSS-702 |
| DirecTV-11 | 99.2° W | 9.3.2008 | Boeing BSS-702 |
| DirecTV-12 | -- | satelliitti valmistettu | Boeing BSS-702 |
| Galaxy 3C | 95° W | 15.6.2002 | Boeing BSS-702 |
Aiheesta muualla

Wikimedia Commonsissa on kuvia tai muita tiedostoja aiheesta .
DirecTV corporate web site
DirecTV's Sat-Go (Arkistoitu – Internet Archive) - The world's first portable satellite TV system
"EKB: Glossary of Terms and Abbreviations" (Arkistoitu – Internet Archive) by BobaBird, DBStalk
Stock Updates (DTV)[vanhentunut linkki]
"EKB: Glossary of Terms and Abbreviations" (Arkistoitu – Internet Archive) by BobaBird, DBStalk
DirecTV marks 10th anniversary in the Caribbean (Arkistoitu – Internet Archive) - 3.1.2007: Trinidad and Tobago Express Newspaper
Dome

Dome voi tarkoittaa ainakin seuraavia:
Dome, japanilainen kilpa-autovalmistaja
Dome, useiden katettujen stadionien ja urheiluhallien nimi
The Dome, saksalainen televisio-ohjelma
dome-kamera, kuvun alle sijoitettu valvontakamera
Dome.fi, suomalainen internet-sivusto
Dome A, paikka Etelämantereella
Dome C, paikka Etelämantereella
Dome F, paikka Etelämantereella
Nimenä

Dome Karukoski, suomalainen elokuvaohjaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dome”, voi hakea sivunnimihaulla, laajalla sivunnimihaulla tai tekstihaulla.
Dominus

Dominus oli tanskalainen death metal -yhtye joka toimi 1990-luvulla. Nykyinen Volbeat-nokkamies Michael Poulsen lauloi ja soitti kitaraa Dominuksessa.
Albumit

Dominus julkaisi neljä albumia Diehard Recordsin kautta.
View to the Dim, 1994
Symphony Of The Goddess
Tears In Black
Bring Down The Roars
Spiritual Mountain
Awakening Of The Overthrown
View To The Dim
Lost Behind Scars
A Sign From The Cryptic Winter
The Blaze Of Valhalla
Sideral Path Of Colours
The Raven's Eye
Weiv Ot Eht Mid
The first 9, 1996
Dancing With Magic
Soul Damnation
Final Journey
The Burning Maid
Ancient Emporer
Next Living Obliging
Confront The 9
Second Palace
The Crystal Demon
Final Journey (Part II)
Vol.beat., 1997
No matter what
Swine for a while, pigs for a week
The path
Give me the reason
Beat, booze, the hooker’s lose
Billy gun
Me & I
Action pleas
How sweet they kill
From the cradle goes the bell
The call
Godfallos, 2000
Thine
Act of Organic Plastic, The
Seed of the Beast
Manipulated Destiny
Call #3
Hypercane
Face What Wouldn't Show, The
Antichrist
Cabbage
To Seek Her Scent
Angelsitter
Daegun metropalo

| Daegun metropalo |
| --- | --- |
 Palomiehiä palaneessa metrojunassa.
Päivämäärä:  18. helmikuuta 2003
Tapahtumapaikka:  Jungangnon metroasema, Daegu 35°52′16″N, 128°35′39″W
Syy:  tuhopoltto, itsemurhayritys
Kuolleita:  198
Loukkaantuneita:  147
Daegun metropalo tapahtui 18. helmikuuta 2003, kun itsemurhaa yrittänyt tuhopolttaja sytytti tulipalon metrojunassa Jungangnon metroasemalla Etelä-Korean Daegussa. Palo tuhosi junan täysin ja levisi myös toiseen asemalle pysähtyneeseen junaan. Tulipalossa kuoli 198 ihmistä ja 147 loukkaantui.
Tapahtumat

Palon sytytti Kim Dae-han, 56-vuotias entinen taksinkuljettaja. Hän oli kärsinyt mielenterveysongelmista saatuaan kaksi vuotta aiemmin aivohalvauksen ja päätti yrittää itsemurhaa. Hän halusi kuolla julkisella paikalla vieden muita mukanaan. Niinpä hän nousi metrojunaan ja sytytti siellä tulipalon bensiinillä täytetyillä maitopurkeilla. Palo levisi koko junaan ja tuhosi sen.
Muutamaa minuuttia palon syttymisen jälkeen asemalle tuli toinen juna. Sen kuljettaja huomasi savun ja ajoi junan hitaasti asemalle. Hän lukitsi junansa ovet ja yritti rauhoitella matkustajia. Junaan tuli kuitenkin savua, ja pian myös palo levisi sinne. Toisessa junassa kuoli lopulta enemmän ihmisiä kuin ensimmäisessä junassa. Tilannetta pahensi se, että automaattinen paloilmoitin katkaisi virran molemmista junista. Junissa ei myöskään ollut sammuttimia.
Palon sytyttänyt Kim Dae-han selvisi hengissä ja sai elinkautisen vankeustuomion. Lisäksi metrojunien kuljettajat saivat neljän ja viiden vuoden tuomiot ja kaksi metroviranomaista kolmen vuoden tuomiot kuolemantuottamuksesta. Kolme muuta viranomaista sai ehdollista vankeutta.
Aiheesta muualla

Kuvia tai muita tiedostoja aiheesta Daegun metropalo Wikimedia Commonsissa
Desfontainia

| Desfontainia |
| --- | --- |
 Desfontainia spinosa
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Desfontainiales (Bruniales)
Heimo::  Columelliaceae
Suku::  Desfontainia  Ruiz & Pav. (1794)
Tyyppilaji
 Desfontainia spinosa Ruiz & Pav. 
Katso myös
   Desfontainia Wikispeciesissä   Desfontainia Commonsissa 
Infobox OKNimi-testi OK: 
Desfontainia on koppisiemenisten kasvien suku, joka kuuluu Columelliaceae-heimoon Columellia-suvun kanssa. Desfontainia-suvun sukulaisuussuhteita on selvitetty pitkään; se on joskus sijoitettu myös erilliseen Desfontainiaceae-heimoon tai ennen nykyistä luokittelusysteemiä kaukaiseen strykniinipähkinäkasvien heimoon. Suku sisältää joko kaksi tai kolme lajia, mutta APG:n mukaan vain yhden lajin: Desfontainia spinosa. Desfontainia on nimetty ranskalaisen luonnontieteilijän René Louiche Desfontainesin mukaan.
Suvun lajit ovat pensaita, joita kasvaa luonnonvaraisena Etelä- ja Keski-Amerikassa Costa Ricasta eteläiseen Patagoniaan Chilessä.
Cryptoprocta

| Cryptoprocta |
| --- | --- |
 Fossa (Cryptoprocta ferox)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Madagaskarin petoeläimet Eupleridae
Alaheimo::  Euplerinae
Suku::  Cryptoprocta  Bennett, 1833
Katso myös
   Cryptoprocta Wikispeciesissä   Cryptoprocta Commonsissa 
Infobox OKNimi-testi OK: 
Cryptoprocta on Madagaskarin petoeläimiin (Eupleridae) kuuluva nisäkässuku, joka ainoa elossa oleva laji on fossa (Cryptoprocta ferox). Lisäksi subfossiileista tunnetaan kaksi sukupuuttoon kuollutta lajia: luolafossa (Cryptoprocta spelea) ja eräs nimeämätön laji.
Ulkonäkö ja koko

Cryptocrocta-lajeja on kuvattu puuman kaltaisiksi. Nykyinen fossa painaa 5,5–9,9 kilogrammaa, ja se on suurin Madgaskarin petoeläin. Sukupuuttoon kuolleet lajit olivat vielä suurempia: luolafossa painoi arviolta 10–20 kilogrammaa ja nimeämätön laji 27–32 kilogrammaa.
Luokittelu

Cryptoprocta luettiin aiemmin sivettieläimiin (Viverridae), jossa se muodosti fossien alaheimon (Cryptoproctinae). Nykyään sen katsotaan kuitenkin olevan osa Madagaskarin petoeläinten heimoa (Eupleridae), joka sisältää kaikki Madagaskarilla luontaisesti elävät petoeläimet. Madagaskarin petoeläimet ovat läheisintä sukua mangusteille (Herpestidae), mutta ne ovat eläneet eristyksissä Madagaskarilla arviolta noin 20 miljoonaa vuotta.
Kansainvälinen luonnonsuojeluliitto (IUCN) tunnustaa kaksi Cryptoprocta-lajia: vaarantuneen fossan (Cryptoprocta ferox) sekä hävinneen luolafossan (Cryptoprocta spelea), joka tunnetaan vain subfossiileista. Lisäksi nimeämättömälle Cryptoprocta-lajille kuuluva subfossiilinen olkaluu on löydetty Tsimanampetsotsan kansallispuistossa sijaitsevasta vedenalaisesta luolasta.
Desfontainia spinosa

| Desfontainia spinosa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Desfontainiales (Bruniales)
Heimo::  Columelliaceae
Suku::  Desfontainia
Laji::  spinosa
Kaksiosainen nimi
 Desfontainia spinosa  Ruiz & Pav. (1799) 
Synonyymit
 Linkia spinosa (Ruiz & Pav.) Poir. 
Katso myös
   Desfontainia spinosa Wikispeciesissä   Desfontainia spinosa Commonsissa 
Infobox OKNimi-testi OK: 
Desfontainia spinosa on eteläamerikkalainen kasvilaji, joka kuuluu sukuun Desfontainia ja heimoon Columelliaceae. Se on pensas, jolla on kiiltävän nahkeat piikkilaitaiset lehdet. Kukinto on yleensä yksikukkainen, kukka on viisilukuinen ja sen teriö yhdislehtinen, torvimainen, väriltään punainen ja keltainen. Hedelmänä on marja.
Laji on kuvattu ensimmäisen kerran Perusta. Sen levinneisyysalue riippuu lähteestä, sillä Desfontainia-suvun kasvit voidaan jakaa lajeihin eri tavoin. Suppeimman rajauksen mukaan se esiintyy vain Perussa, jolloin erotetaan myös eri lajeiksi Etelä-Amerikan pohjoisella puolella Costa Ricasta Boliviaan kasvava Desfontainia splendens ja eteläisellä puolella Argentiinassa ja Chilessä kasvava Desfontainia fulgens. Laajemman rajauksen mukaan puolestaan se on sukunsa ainoa laji, jota esiintyy Costa Ricasta Etelä-Chileen asti.
Deadmeat Disciples

| Deadmeat Disciples Deathchain |
| --- | --- | --- |

Studioalbumin tiedot
 Julkaistu: 13. lokakuuta 2003
 Tuottaja(t): Deathchain
 Tyylilaji: death metal, thrash metal
 Kesto: 32.53
 Levy-yhtiö: Dynamic Arts
Deathchainin muut julkaisut
|   | Deadmeat Disciples 2003 | Deathrash Assault 2005 |
Deadmeat Disciples on suomalaisen death/thrash metal -yhtye Deathchainin Suomessa 13. lokakuuta 2003 julkaisema albumi.
Kappaleet

Chaos Wartech – 3.47
Rabid Vultures – 3.37
Poltergeist (The Nemesis) – 3.10
March of the Thousand Legions – 3.34
Carnal Damage – 3.25
Undertaker – 3.33
Skeletal Claws – 3.21
Carrier of Pestilence – 4.25
Deadmeat Disciples – 3.58
Kokoonpano

Rotten – laulu
Bobby Undertaker – kitara
Corpse – kitara
Kuolio – basso
Kassara – rummut
Arvostelut

Imperiumi.net:
Soundi:
Aiheesta muualla

Deathchainin viralliset kotisivut
Deadmeat Disciples Discogsissa. (englanniksi)
Albumi Deadmeat Disciples Encyclopaedia Metallum -sivustolla (englanniksi)
Deltasiipi

Deltasiipinen Mirage IIIRD.
Deltasiipi on kolmiomainen lentokoneen siiven muoto. Nimitys tulee kreikan kielen delta-kirjaimesta (Δ).
Deltasiipi kehitettiin yhdistämään nuolisiiven taaksepäin viisto etureuna ilmanvastuksen vähentämiseksi, sekä suuri siipipinta-ala nostovoiman lisäämiseksi. Siivestä voitiin myös tehdä ohut ja silti rakenteellisesti vahva. Tuulitunnelitutkimuksissa havaittiin siiven edut suurissa nopeuksissa. Alhaisissa nopeuksissa deltasiivet toimivat heikosti ja ovat epävakaita.
Historia

Ensimmäinen patentti deltasiivelle myönnettiin vuonna 1867 J.W. Butlerille ja E. Edwardsille. 1940-luvulla professori Alexander Lippisch aloitti deltasiiven kehityksen rakentamalla puisen liidokin Saksassa. Sodan jälkeen liidokki lähetettiin Yhdysvaltoihin ja myös Lippisch siirtyi työskentelemään siellä.
Convair kehitti XF-92 -koneen ja teki sillä koelentoja Murocin tukikohdasta vuonna 1948.
Deltasiipisiä lentokoneita ovat muun muassa MiG-21, Mirage III ja Avro Vulcan. Suomessa ja Ruotsissa suositusta, jo käytöstä poistetussa hävittäjäkoneessa Saab 35 Draken, oli kaksoisdeltasiivet.
Kuvassa kokeilupommittaja North American XB-70A "Valkyrie", saattajanaan Convair B-58 "Hustler". Kumpikin ovat deltasiipisiä.
Dan-Olof Riska

Dan-Olof Wilhelm Riska (s. 29. maaliskuuta 1944 Tukholma) oli Helsingin yliopiston ruotsinkielisen fysiikan opetuksen professori vuodesta 1980 vuoteen 2007 saakka ja Fysiikan tutkimuslaitoksen johtaja vuoteen 2012 saakka. Riska toimi Suomen Tiedeseuran esimiehenä 1998-2001 ja rahastonhoitajana vuodesta 2006 vuoteen 2020. Hän toimi Kyproksen tutkimus- ja opetussäätiön ja Kyproksen Instituutin hallitusten puheenjohtajana vuodesta 2015 vuoteen 2023.
Hän oli Euroopan ydintutkimusjärjestö CERNin hallintoneuvoston varapuheenjohtaja ja CERNin Eläkesäätiön hallituksen puheenjohtajana kaudella 2010–2012.  Aiemmin Riska on toiminut muun muassa Michiganin valtionyliopiston ja Stony Brook Universityn apulaisprofessorina.
Riskan vanhemmat olivat professori Olof Riska ja rakennushistorioitsija Tove Riska.
Aiheesta muualla

Riska, Dan-Olof hakuteoksessa Uppslagsverket Finland (2012). (ruotsiksi)
Dan Abnett

| Dan Abnett |
| --- | --- |

Henkilötiedot
Syntynyt: 12. lokakuuta 1965 (ikä 58)
Kansalaisuus:  Yhdistynyt kuningaskunta
Ammatti:  kirjailija
Kirjailija
Kirjallinen suuntaus: sarjakuvat, science fiction
Aiheesta muualla
Löydä lisää kirjailijoitaKirjallisuuden teemasivulta
Dan Abnett (s. 12. lokakuuta 1965) on englantilainen kirjailija. Abnett on valmistunut Oxfordista.
Abnettin tuotantoon kuuluu mm. useita Warhammer 40,000 -maailmaan kuuluvia kirjoja sekä Doctor Who -äänikirja. Sarjakuvatuotantoon kuuluvat kirjoittaminen mm. Guardians of the Galaxy ja 2000AD sarjoihin.
Hän on myös kirjoittanut Creative Assemblyn videopeliin Alien: Isolation.
Aiheesta muualla

Profiili MobyGamesissä (englanniksi)
Dan Abnett Internet Speculative Fiction Database -sivustolla (englanniksi)
Dan, hana-ui sarang

| Dan, hana-ui sarang> 단, 하나의 사랑 |
| --- | --- |
Tyyli:  draama
Kestoaika:  35 min
Pääosissa:   Shin Hye-sun  Kim Myung-soo  Lee Dong-gun  Kim Bo-mi  Do Ji-won  Kim In-kwon 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  22. toukokuuta 2019 – 11. heinäkuuta 2019
Jaksoja:   32 
Tuotanto
Tuotantoyhtiö(t):   Victory Contents  Monster Union 
Aiheesta muualla
Virallinen sivusto
IMDb
Dan, hana-ui sarang (hangul: 단, 하나의 사랑, engl. Angel's Last Mission: Love) on televisioyhtiö KBS2:n esittämä eteläkorealainen draamasarja. Sen päärooleissa ovat Shin Hye-sun, Kim Myung-soo, Lee Dong-gun, Kim Bo-mi, Do Ji-won ja Kim In-kwon.
Aiheesta muualla

Viralliset kotisivut
Dan-arvo

Dan-arvo (jap. 段位) on japanilaisissa ja korealaisissa kamppailu- ja budolajeissa käytettävä arvoaste. Monissa lajeissa sen haltijat käyttävät mustaa vyötä. Dan-arvot ovat tavallisia myös muissa kuin taistelulajiyhteyksissä ja niitä myönnetään myös esimerkiksi japanilaisissa lautapeleissä kuten renju, shōgi ja go, kukkien asettelussa (ikebana) sekä teetaiteessa (chadō). Budolajeissa kuten iaidō, kendō ja jōdō dan-arvoa ei osoiteta ulospäin millään värillisellä vyöllä.
Luettelo yleisistä japanilaisista dan-arvoista

Yleisimmin budolajit käyttävän dan-asteikkoa 1–10, mutta myös esimerkiksi 1-5, 1–8 ja 1–15 asteikkoja käytetään.
| Dan | Hepburn | japaniksi | suomeksi |
| --- | --- | --- | --- |
| 1. | shodan | (jap. 初段:しょだん) | ensimmäisen asteen musta vyö |
| 2. | nidan | (jap. 二段:にだん) | toisen asteen musta vyö |
| 3. | sandan | (jap. 三段:さんだん) | kolmannen asteen musta vyö |
| 4. | yondan | (jap. 四段:よんだん) | neljännen asteen musta vyö (myös, shidan) |
| 5. | godan | (jap. 五段:ごだん) | viidennen asteen musta vyö |
| 6. | rokudan | (jap. 六段:ろくだん) | kuudennen asteen musta vyö |
| 7. | nanadan | (jap. 七段:ななだん) | seitsemännen asteen musta vyö (myös, shichidan) |
| 8. | hachidan | (jap. 八段:はちだん) | kahdeksannen asteen musta vyö |
| 9. | kyudan | (jap. 九段:きゅだん) | yhdeksännen asteen musta vyö (myös, kudan) |
| 10. | jūdan | (jap. 十段:じゅうだん) | kymmenennen asteen musta vyö |
Daphne van Domselaar

Daphne van Domselaar vuonna 2022.
Daphne van Domselaar (s. 6. maaliskuuta 2000 Beverwijk) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa vuodesta 2022. Hän edustaa Englannin Superliigassa pelaavaa Arsenalia.
Van Domselaar siirtyi kesällä 2017 FC Twenten joukkueeseen. Hän voitti Alankomaiden liigamestaruuden vuosina 2019, 2021 ja 2022 ja oli kahdella jälkimmäisellä mestaruuskaudella joukkueen ykkösmaalivahti. Hän siirtyi vuonna 2023 Englantiin. Hän edusti kauden 2023–2024 Aston Villaa ja siirtyi kesällä 2024 Arsenaliin.
Van Domselaar on pelannut useissa Alankomaiden nuorten maajoukkueissa. Hän pelasi Alankomaiden naisten maajoukkueessa ensimmäisen ottelunsa helmikuussa 2022 Suomea vastaan. Toisen kerran hän pääsi pelaamaan EM-kilpailuissa 2022, kun hän tuli joukkueensa ensimmäisessä ottelussa Ruotsia vastaan kentälle ykkösmaalivahti Sari van Veenendaalin loukkaannuttua pelin ensimmäisellä jaksolla. Hän pelasi myös joukkueensa kaksi seuraavaa EM-turnauksen alkulohko-ottelua ja tappiollisen puolivälieräottelun. Elokuun 2024 loppuun mennessä hän on pelannut 27 maaottelua.
Daejeon

| Daejeon (대전) |
| --- | --- |

 Daejeonin sijainti
 Koordinaatit: 36°21′N, 127°23′E 
Valtio:  Etelä-Korea
Alue:  Hoseo
Hallinto:  
 – Kaupunginjohtaja:  Yum Hong-chul
Pinta-ala:  
 – Kokonaispinta-ala:  539,87 km²
Väkiluku (2010):  1 445 640
 – Väestötiheys:  2 678 as./km²
 
 http://www.daejeon.go.kr/ 
Infobox OKVirheellinen NIMI-arvo: 
Daejeon (kor. 대전, hanja 大田) on maakuntajaon ulkopuolinen metropolikaupunki Etelä-Korean keskiosassa. Se sijaitsee sisämaassa pääkaupunki Soulin eteläpuolella ja rajautuu lännessä Etelä-Chungcheongin sekä idässä Pohjois-Chungcheongin maakuntaan. Se toimii Etelä-Chungcheongin hallintokeskuksena. Daejeon on maan viidenneksi suurin kaupunki: siellä on 1 445 640 asukasta (vuonna 2010) ja sen pinta-ala on 539,87 neliökilometriä.
Daejeonin nimi tarkoittaa kirjaimellisesti ”suuri pelto”. Japanin siirtomaakaudella Seoulin ja Busanin välinen rautatie rakennettiin kulkemaan Daejeonin kautta, ja kaupungista tuli tärkeä risteyskohta. Kaupunki kehittyi voimakkaasti myös sen jälkeen, kun siitä tehtiin Etelä-Chungcheongin pääkaupunki vuonna 1931. Kaupunki tuhoutui täysin Korean sodassa. Vuodesta 1973 lähtien kaupunkiin alettiin rakentaa Daedeok Science Town -aluetta, joka on nykyään merkittävä tieteen ja teknologian keskus ja jossa sijaitsevat muun muassa KAIST-instituutti, Korean avaruustutkimuskeskus (KARI) ja Korean ydinteknologinen tutkimuslaitos (KAERI). Daejeonissa järjestettiin maailmannäyttely vuonna 1993 (Expo ’93), ja metropolikaupunki siitä tehtiin vuonna 1995.
Ystävyyskaupungit

Daejeonilla on kymmenen ystävyyskaupunkia ympäri maailmaa:
Ōda, Japani (1987)
Seattle, Yhdysvallat (1989)
Budapest, Unkari (1994)
Nanjing, Kiina (1994)
Calgary, Kanada (1996)
Guadalajara, Meksiko (1997)
Uppsala, Ruotsi (1999)
Novosibirsk, Venäjä (2001)
Brisbane, Australia (2002)
Bình Dương, Vietnam (2005)
Sapporo, Japani (2010)
Aiheesta muualla

Kuvia tai muita tiedostoja aiheesta Daejeon Wikimedia Commonsissa
Kaupungin internetsivut (koreaksi) (englanniksi) (kiinaksi) (japaniksi)
Korean tasavallan hallinnollinen jako
| --- | --- |
Pääkaupunki:  Soul
Suurkaupungit:   Busan  Daegu  Daejeon  Gwangju  Incheon  Ulsan 
Provinssit:   Etelä-Chungcheong  Etelä-Gyeongsang  Etelä-Jeolla  Gangwon  Gyeonggi  Jeju  Pohjois-Chungcheong  Pohjois-Gyeongsang  Pohjois-Jeolla
Dome C

Näkymä Dome C:n alueella
Dome C on paikka Etelämantereen jääkuoren muodostamalla ylängöllä. Se sijaitsee Wilkesinmaan sisäosassa, 3 233 metriä merenpinnasta.
Dome C on eräs maapallon kylmimmistä paikoista. Vuotuinen keskilämpötila on −54,5 °C. Kesäkuukausinakaan lämpötila harvoin on korkeampi kuin −25 °C ja talviaikaan pakkanen voi pudota −80 °C:seen. Korkealla, keskellä jäätikköä sijaitsevalla alueella ei esiinny katabaattisia tuulia ja keskimääräinen tuulennopeus onkin vain 2,8 m/s. Paikalla on vuodesta 2005 lähtien toiminut italialais–ranskalainen tutkimusasema Concordia. Lähimmistä asutuista paikoista venäläinen tutkimusasema Vostok sijaitsee 560 kilometrin päässä ja rannikolla sijaitseva ranskalainen Dumont d'Urvillen tutkimusasema on 1 100 kilometrin päässä.
Tähtitieteellinen havaintopaikka

Dome C tarjoaa maailman parhaimpiin kuuluvat olosuhteet tähtitieteelliselle havaintotoiminnalle. Tyypillinen seeing alueella on 0,36±0,19" (kaarisekuntia). Tämä on huomattavasti parempi kuin Mauna Kean observatorioiden seeing ja alarajallaan lähellä parasta teoreettisesti mahdollista arvoa ilmakehässä tehtäville havainnoille. Paras paikalla hetkellisesti mitattu seing on 0,07", mikä on luultavasti maailmanennätys. Teleskooppi tulee kuitenkin sijoittaa riittävän korkeaan torniin, sillä lähellä jäätikön pintaa esiintyy merkittävää turbulenssia.
Aerosolihiukkasten puuttuessa lähes täysin, äärimmäisen kirkas ja läpinäkyvä ilma mahdollistaa tähtitieteelliset havainnot jopa silloin, kun aurinko on horisontin yläpuolella. Ilmankosteus on olematon, joten havaintotoiminta on mahdollista myös muutoin maanpäällisissä havainnoissa ongelmallisella infrapuna-alueella.
Valosaastetta – revontulia lukuun ottamatta – Dome C:n alueella ei varsin ilmeisistä syistä ole. Myös pilvet ovat harvinaisia.